

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.224

 (protokols Nr.7, 16.p.)

**Par zemes vienības iznomāšanu**

Priekuļu novada dome izskata Vārds Uzvārds, personas kods (personas kods), adrese (adrese), 2019.gada 22.maija iesniegumu (reģ. Nr.3-9/2019-3138) par zemes gabala “Ābeļdārzs”, Priekuļu pagastā, Priekuļu novadā, ar kadastra apzīmējumu 4272 005 0173 0,86 ha platībā iznomāšanu.

Izvērtējot domes rīcībā esošo informāciju, konstatēts, ka:

1. Zemes vienība ar kadastra apzīmējumu 4272 005 0173 0,86 ha platībā ar nosaukumu “Ābeļdārzs”, Priekuļu pagastā, Priekuļu novadā, ir valsts rezerves zemju fonds.
2. Pamatojoties uz “Zemes pārvaldības likuma” 17.panta 1.punktu un 2.punktu rezerves zemju pārvaldītājs ir vietējā pašvaldība un tai ir tiesības šo zemes gabalu iznomāt līdz brīdim, kad Ministru kabinets ir izdevis rīkojumu par tā ierakstīšanu zemesgrāmatā uz valsts vai pašvaldības vārda.
3. Neviena cita persona uz minētā zemes gabala nomu nav pieteikusies.
4. Saskaņā ar 2019. gada 22. februāra SIA “Latio” izstrādāto zemes nomas pakalpojuma cenrādi zemes vienībai ar kadastra apzīmējumu 4272 005 0173 0,86 ha platībā noteikta nomas maksa 35,00 *euro* gadā.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 28. punktu un 30.4. apakšpunktu,

Priekuļu novada domes Tautsaimniecības komitejas 2019.gada 17.jūnija atzinumu par lēmuma projektu (protokols Nr.7), atklāti balsojot, PAR –13 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Jānis Ročāns, Māris Baltiņš, Dace Kalniņa, Baiba Karlsberga, Aivars Kalnietis, Jānis Mičulis, Juris Sukaruks, Ināra Roce), PRET –nav, ATTURAS –nav, Priekuļu novada dome **nolemj:**

1. Iznomāt Vārds Uzvārds, personas kods (personas kods), lauksaimnieciskai izmantošanai zemes vienību ar kadastra apzīmējumu 4272 005 0173 0,86 ha platībā ar nosaukumu “Ābeļdārzs”, Priekuļu pagastā, Priekuļu novadā;
2. Noteikt nomas līguma termiņu – 2 gadi vai līdz brīdim, kad Ministru kabinets ir izdevis rīkojumu ierakstīt zemes vienību zemesgrāmatā uz valsts vārda;
3. Nomas maksu noteikt saskaņā ar zemes nomas cenrādi - 35,00 *euro* gadā un PVN.
4. Atbildīgā par lēmuma izpildi Attīstības nodaļas vadītāja V.Lapsele.

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja (paraksts) Elīna Stapulone